HRVATSKI CRVENI KRIŽ

GRADSKO DRUŠTVO CRVENOG KRIŽA BELI MANASTIR

Vladimira Nazora 28A, 31300 Beli Manastir

Tel: 031/703-422; Tel: 031/701-275

Broj: 308/2021

Osijek, 29. travnja 2021.

 OSNOVNIM I SREDNJIM ŠKOLAMA – Svima

* n/r. Ravnateljice/a
* n/p. Povjerenice/ka za suradnju s Crvenim križem

Predmet: Prikupljanje donacija za stanovništvo u potrebi – „Jedan razred – jedan paket“ – dostavlja se

Poštovani,

 Prvo Vam se želimo zahvaliti na dosadašnjoj dobroj suradnji, a posebno svim školama koje su sudjelovale u prikupljanju pomoći stanovništvu s potresom pogođenih područja.

 U tim našim zajedničkim djelovanjima svjesni smo da ne možemo pomoći svima koji su u potrebi. Stoga smo, potaknuti humanošću naših građana, mladih i djece osmislili prikupljanje donacija sa svrhom suzbijanja siromaštva i pomaganja građanima s područja djelovanja Gradskog društva Crvenog križa Beli Manastir. Prepoznavši potrebu za podizanjem svijesti djece, mladih, njihovih roditelja/skrbnika i djelatnika školskih odgojno – obrazovnih ustanova o važnosti solidarnosti i humanitarnog pomaganja socijalno ugroženim obiteljima, Hrvatski Crveni križ Gradsko društvo Crvenog križa Beli Manastir u sklopu projekta „Zajedno za društvo jednakih mogućnosti II“ pokreće prikupljanje donacija prehrambenih proizvoda pod nazivom „Jedan razred – jedan paket“ koju bismo proveli u suradnji s osnovnim i srednjim školama.

 Prikupljanje donacija predviđeno je u Tjednu Crvenog križa u razdoblju od 8. do 15. svibnja 2021. godine.

 Cilj je da svaki učenik odnosno razred prikupljanjem potrebnih prehrambenih proizvoda prema popisu u prilogu pridonese **onoliko koliko može i želi**. S popisa učenici mogu izabrati jedan ili više artikala kao prilog donaciji. Nije nužno da razred skupi sve namirnice s popisa, može se prikupiti više komada jedne namirnice.

 Od prikupljenih donacija složiti će se paketi prehrambenih proizvoda koji će biti podijeljeni stanovništvu u potrebi s područja djelovanja Gradskog društva Crvenog križa Beli Manastir.

 Gradsko društvo Crvenog križa Beli Manastir osiguralo bi plakate, letke i kutije potrebne za provođenje prikupljanja donacija.

Ukoliko se Vaša škola odluči sudjelovati u prikupljanju donacija, molimo Vas da nam javite do 3.svibnja. 2021. te koliko bi Vam kutija bilo potrebno. Maksimalna nosivost kutije je 15 kilograma. Letke, plakate i kutije potrebne za prikupljanje donacija dostaviti ćemo Vam do petka 7. svibnja u Vašu školu.

Prijedlozi mogućih načina provedbe:

1. u razredima razredne nastave postaviti kutiju u koju će učenici moći tijekom tjedna prikupljati donacije prehrambenih proizvoda,

za razrede u predmetnoj nastavi probati organizirati na isti način kroz sat razrednika

1. kutije postaviti u holu ili na drugom vidljivom mjestu u školi, a na kutijama naznačiti ili razred ili ukoliko Vam je jednostavnije naziv prehrambenog proizvoda prema popisu u prilogu (npr. Jedna kutija za brašno, jedna za ulje itd.)

U svakom slučaju možete primijeniti jedan od dva predložena prijedloga ili iznaći način koji Vama najviše odgovara.

Po završetku Tjedna Crvenog križa, a u dogovoru s Vama, volonteri i djelatnici Gradskog društva Crvenog križa Beli Manastir preuzeli bi prikupljene donacije.

Za sve informacije stoji Vam na raspolaganju kontakt osoba Gradskog društva Crvenog križa Beli Manastir:

 Ravnatelj: Damir Mendler,prof.